रोनाल्डोको उच्च लय कायम
क्रिस्टियानो रोनाल्डोले युभेन्ट्सका लागि सयौं खेलमा पेनाल्टीबाट दुई गोल गरेपछि डिफेन्डिङ च्याम्पियनले इटालीको सिरी ‘ए’ मा आइतबार जेनोआलाई ३–१ ले हरायो । 
मिलान — क्रिस्टियानो रोनाल्डोले युभेन्ट्सका लागि सयौं खेलमा पेनाल्टीबाट दुई गोल गरेपछि डिफेन्डिङ च्याम्पियनले इटालीको सिरी ‘ए’ मा आइतबार जेनोआलाई ३–१ ले हरायो । उनले ७८ र ८९ औं मिनेटमा गोल गरेका हुन् । यस सिजन लिगमा उनले गरेको गोल संख्या १० पुगिसकेको छ । यसअघि बार्सिलोनामाथि प्राप्त जितमा पनि रोनाल्डोले पेनाल्टीबाटै दुई गोल गरेका थिए ।यो जितपछि युभेन्ट्स ११ खेलबाट २३ अंकसहित चौथो स्थानमा रह्यो । एसी मिलान २७ अंकसाथ शीर्ष स्थानमा छ । 